**Ivo Karlović** (s. 28. helmikuuta 1979 Zagreb, Kroatian sosialistinen tasavalta, Jugoslavia) on kroatialainen tennispelaaja. Hän on voittanut ATP:n kaksinpelin turnauksen kahdeksan kertaa: kolmasti vuonna 2007, kerran vuonna 2008, kerran vuonna 2013, kerran vuonna 2015 ja kahdesti vuonna 2016. Hän on myös voittanut maailmanlistan kärkipelaajia, muun muassa Roger Federerin, Lleyton Hewittin, Andy Roddickin sekä James Blaken. Karlović on myös ATP-kiertueen pisin pelaaja, 208 cm.

Karlovićin perusstrategia on pelata verkon lähellä heti oman syötön jälkeen (engl. *Serve and volley*), ja hänen on todettu olevan maailman parhaita syöttäjiä. Karlovićin pituus mahdollistaa hänelle toistuvia nopeita syöttöjä ja ainutlaatuisen lentoradan. Maaliskuussa 2011 hän teki ammattilaistenniksen kaikkien aikojen kovimman syötön, 251 km/h.

Ura
---

Karlović "Ivory Tower" on ollut Kroatian Davis Cup -joukkueen jäsen vuodesta 2000 alkaen. Hänen ensimmäinen ottelunsa oli Irlantia vastaan. Samana vuonna hän pääsi neljännesvälieriin Prahan turnauksessa.

Vuonna 2003 Karlović piti hallussaan ATP:n kauden syöttöennätystä tuloksella 17,6 ässäsyöttöä per ottelu. Hän selvitti myös tiensä Wimbledonin kolmannelle kierrokselle voittamalla silloisen ykköspelaajan Lleyton Hewittin. Samana vuonna Karlović pelasi myös ensimmäisen Yhdysvaltain avoimensa.

Seuraavana vuonna Karlović paransi omaa ennätystään tulokseen 21,1. Hän pääsi neljännelle kierrokselle Wimbledonissa, jossa hävisi Federerille. Ateenan olympialaisissa Karlović putosi kolmannella kierroksella hävittyään Moyalle.

Vuonna 2005 Karlović pelasi ensimmäisen ATP-kiertueen loppuottelunsa Roddickia vastaan, kuitenkin häviämällä sen. Pari vuotta myöhemmin Karlović nousi maailmanlistan 25 parhaan joukkoon voittamalla kolme turnausta. Hän pystyi ainoana pelaajana Federerin lisäksi voittamaan samana vuonna vähintään kolme turnausta kolmella erityyppisellä kentällä (massa, ruoho ja kova).

Vuonna 2008 Karlović voitti turnauksen Nottinghamissa ja pääsi seuraavana vuonna Wimbledonissa kahdeksan parhaan joukkoon. Hän hävisi välierissä Federerille erin 3−6, 5−7, 6(3)−7.

Yksityiselämä
-------------

Karlović meni naimisiin Alsin kanssa 29. maaliskuuta 2005. Harrastuksiin kuuluvat koripallo ja elokuvat.

Turnausvoitot (6)
-----------------

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| **Voitot turnausluokittain** |
| Grand Slam (0) |
| Tennis Masters Cup (0) |
| ATP Masters Series (0) |
| ATP-kiertue (5) |

 | 

|  |
| --- |
| **Voitot kenttätyypeittäin** |
| Kova (2) |
| Massa (1) |
| Ruoho (2) |
| Matto (0) |
|

 |

### Kaksinpelit (5)

s = sisäkenttä

|  |  |  |  |  |  |
| --- | --- | --- | --- | --- | --- |
| **No** | **Pvm** | **Turnaus** | **Kenttä** | **Loppuotteluvastustaja** | **Tulos** |
| 1. | 9. huhtikuuta 2007 | Houston, Yhdysvallat | Massa | Argentiina Mariano Zabaleta | 6–4, 6–1 |
| 2. | 18. kesäkuuta 2007 | Nottingham, Iso-Britannia | Ruoho | Ranska Arnaud Clément | 5-7, 6–4, 7-5 |
| 3. | 14. lokakuuta 2007 | Tukholma, Ruotsi | Kova (s) | Ruotsi Thomas Johansson | 6–3, 3–6, 6–1 |
| 4. | 21. kesäkuuta 2008 | Nottingham, Iso-Britannia | Ruoho | Espanja Fernando Verdasco | 7–6(5), 6–7(4), 7–6(8) |
| 5. | 21. heinäkuuta 2013 | Bogota, Kolumbia | Kova (s) | Kolumbia Alejandro Falla | 6–3, 7-6(4) |

### Nelinpelit (1)

|  |  |  |  |  |  |  |
| --- | --- | --- | --- | --- | --- | --- |
| **No** | **Pvm** | **Turnaus** | **Kenttä** | **Pari** | **Loppuotteluvastustajat** | **Tulos** |
| 1. | 20. helmikuuta 2006 | Memphis, Yhdysvallat | Kova | Etelä-Afrikka Chris Haggard | Yhdysvallat James Blake  Yhdysvallat Mardy Fish | 0–6, 7–5, [10-5] |

Lähteet
-------

1. ↑  Querrey tops Karlovic, to face Nadal next  30.8.2008. NBC Sports.  Arkistoitu 6.7.2009. Viitattu 12.8.2009. (englanniksi)
2. ↑  Roger Federer: Ivo Karlovićilla paras syöttö  31.7.2008. Tennis Planet. Viitattu 12.8.2009. (englanniksi)
3. ↑  Roddick handles Karlovic, serve  5.8.2007. Washington Times. Viitattu 12.8.2009. (englanniksi)
4. ↑  Tom Perrotta: Mikään ei voita Karlovićin syöttöä  7.11.2008. Tennis.com. Viitattu 12.8.2009. (englanniksi)
5. ↑  Karlovic syötti hurjan ME:n tenniksessä YLE Urheilu. Viitattu 6.3.2011.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Ivo Karlović**.
* ATP-kiertueen sivujen pelaajaprofiili